L-immodernizzar tal-liġi tax-xogħol biex tiffaċċja l-isfidi tas-seklu 21 Riżoluzzjoni tal-Parlament Ewropew tal-11 ta' Lulju 2007 dwar l-immodernizzar tal-liġi tax-xogħol biex tiffaċċja l-isfidi tas-seklu 21 ( 2007/2023(INI) ) Il-Parlament Ewropew wara li kkunsidra l-Konvenzjoni ta' l-ILO C87 dwar il-libertà ta' assoċjazzjoni u l-protezzjoni tad-dritt ta' organizzazzjoni (1948), il-Konvenzjoni ta' l-ILO C98 dwar id-dritt ta' organizzazzjoni u ta" negozjar kollettiv (1949) u r-Rakkomandazzjoni ta' l-ILO R198 rigward ir-relazzjoni ta" l-impjieg (2006), wara li kkunsidra d-Direttiva tal-Kunsill 2000/78/KE tas-27 ta' Novembru 2000 li tistabilixxi qafas ġenerali għal trattament ugwali fl-impjieg u fix-xogħol ĠU L 303, 2.12.2000, p. wara li kkunsidra r-riżoluzzjoni tas-6 ta" Settembru 2006 dwar il-Mudell Soċjali Ewropew għall-futur li ttenni l-valuri komuni Ewropej ta' l-uġwaljanza, tas-solidarjetà, tan-non-diskriminazzjoni u tar-ridistribuzzjoni ĠU C 305 E, 14.12.2006, p. wara li kkunsidra l-Artikoli 136 sa 145 tat-Trattat KE, wara li kkunsidra l-Artikoli 15, 20 u 27 sa 38 tal-Karta tad-Drittijiet Fundamentali ta' l-Unjoni Ewropea ĠU C 364, 18.12.2000, p. , b'mod partikulari d-drittijiet għal protezzjoni f'każ ta' tkeċċija mhux iġġustifikata u tal-kundizzjonijiet ġusti tax-xogħol, wara li kkunsidra l-Karta Soċjali Ewropea, wara li kkunsidra r-Rapport tal-Grupp ta' Livell Għoli dwar il-ġejjieni tal-politika soċjali fl-Unjoni Ewropea mkabbra ta' Mejju 2004, wara li kkunsidra d-dokument ta' ħdima ta' l-istaff tal-Kummissjoni bit-titolu "Programm Komunitarju ta' Liżbona: Rapport tekniku implimentattiv 2006" u l-implimentazzjoni tiegħu ( SEC(2006)1379 ), wara li kkunsidra l-Komunikazzjoni tal-Kummissjoni dwar l-Aġenda Soċjali ( COM(2005)0033 ), wara li kkunsidra l-programmi ta" riforma ta" Liżbona kif ippreżentati mill-Istati Membri, wara li kkunsidra l-Komunikazzjoni tal-Kummissjoni bit-titolu "L-Ewropa Globali: Kompetizzjoni Dinjija" ( COM(2006)0567 ), wara li kkunsidra l-Komunikazzjoni tal-Kummissjoni dwar Linji Gwida Integrati għat-Tkabbir u għax-Xogħol (2005-2008) ( COM(2005)0141 ), wara li kkunsidra l-konklużjonijiet tal-Presidenza ta" Marzu 2000, Marzu 2001, Marzu u Ottubru 2005 u Marzu 2006, wara li kkunsidra d-Direttiva tal-Kunsill 1999/70/KE tat-28 ta" Ġunju 1999 rigward il-ftehim ta' qafas dwar xogħol għal żmien fiss konkluża mill-ETUC, mill-UNICE u mis-CEEP ĠU L 175, 10.7.1999, p. wara li kkunsidra r-riżoluzzjoni tiegħu tas-23 ta" Marzu 2006 dwar l-isfidi demografiċi u s-solidarjetà bejn ġenerazzjonijiet ĠU C 292 E, 1.12.2006, p. wara li kkunsidra d-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996 dwar l-impjieg ta' ħaddiema fil-qafas ta' għoti ta' servizzi ĠU L 18, 21.1.1997, p. wara li kkunsidra r-riżoluzzjoni tiegħu tas-26 ta' Ottubru 2006 dwar l-applokazzjoni tad-Direttiva 96/71/KE dwar l-issekondar ta' ħaddiema wara li kkunsidra l-Konvenzjoni ta' l-ILO dwar il-Ħaddiema Migranti (Dispożizzjonijiet Supplimentari), 1975, wara li kkunsidra l-Konvenzjoni ta' l-ILO ta" l-Aġenziji Privati ta" l-Impjieġ, 1997, wara li kkunsidra l-aġenda tax-xogħol deċenti ta" l-ILO, wara li kkunsidra l-komunikazzjoni tal-Kummissjoni bit-titolu "Il-promozzjoni tax-xogħol deċenti għal kulħadd: Il-kontribuzzjoni ta" l-UE fl-implimentazzjoni ta" l-aġenda tax-xogħol deċenti fid-dinja, ( COM(2006)0249 ), wara li kkunsidra d-Direttiva tal-Kunsill 75/117/KEE ta" l-10 ta" Frar 1975 dwar l-approssimazzjoni tal-liġijiet ta" l-Istati Membri rigward l-applikazzjoni tal-prinċipju ta" ħlas indaqs għall-irġiel u n-nisa ĠU L 45, 19.2.1975, p. wara li kkunsidra d-Direttiva tal-Kunsill 76/207/KEE tad-9 ta' Frar 1976 dwar l-implimentazzjoni tal-prinċipju tat-trattament ugwali għall-irġiel u n-nisa fir-rigward ta' l-aċċess għall-impjiegi, għat-taħriġ vokazzjonali u għall-promozzjoni u l-kundizzjonijiet tax-xogħol ĠU L 39, 14.2.1976, p. wara li kkunsidra d-Direttiva tal-Kunsill 92/85/KEE tad-19 ta' Ottubru 1992 dwar l-introduzzjoni ta' miżuri biex jinkoraġġixxu titjib fis-sikurezza u fis-saħħa tal-ħaddiema fil-post tax-xogħol ta" ħaddiema li jinsabu waqt tqala u ta" ħaddiema li jkunu welldu riċentement jew li jkunu qed iraddgħu (l-għaxar Direttiva individwali fis-sens ta" l-Artikolu 16(1) tad-Direttiva 89/391/KEE) ĠU L 348, 28.11.1992, p. wara li kkunsidra d-Direttiva tal-Kunsill 94/33/KE tat-22 ta" Ġunju 1994 dwar il-protezzjoni taż-żgħażagħ fuq il-post tax-xogħol ĠU L 216, 20.8.1994, p. wara li kkunsidra d-Direttiva tal-Kunsill 94/45/KE tat-22 ta" Settembru 1994 dwar l-istabbiliment tal-Kunsill Ewropew tax-Xogħlijiet jew ta" proċedura fl-intrapriżi fuq skala Komunitarja u fi gruppi ta" intrapriżi fuq skala Komunitarja bl-għan li jinfurmaw u jagħtu konsultazzjoni lill-impjegati ĠU L 254, 30.9.1994, p. wara li kkunsidra d-Direttiva tal-Kunsill 2002/73/EC tal-Parlament Ewropew u tal-Kunsill tat-23 ta' Settembru 2002 li temenda d-Direttiva tal-Kunsill 76/207/KEE dwar l-implimentazzjoni tal-prinċipju tat-trattament ugwali għall-irġiel u n-nisa fir-rigward ta' l-aċċess għall-impjiegi, għat-taħriġ vokazzjonali u għall-promozzjoni, u l-kundizzjonijiet tax-xogħol ĠU wara li kkunsidra d-Direttiva tal-Kunsill 97/81/KE tal-15 ta" Diċembru 1997 rigward il-Ftehim ta' Qafas dwar xogħol part-time konkluż mill-UNICE, mis-CEEP u mill-ETUC – Anness : Ftehim ta' Qafas dwar xogħol part-time ĠU L 14, 20.1.1998, p. wara li kkunsidra l-Artikolu 45 tar-Regoli ta" Proċedura tiegħu, wara li kkunsidra r-rapport tal-Kumitat għall-Impjiegi u l-Affarijiet Soċjali u l-opinjonijiet tal-Kumitat għall-Affarijiet Ekonomiċi u Monetarji, tal-Kumitat għas-Suq Intern u l-Ħarsien tal-Konsumatur u tal-Kumitat għad-Drittijiet tan-Nisa u l-Ugwaljanza bejn is-Sessi ( A6-0247/2007 ), billi, fi żmien ta" globalizzazzjoni u progress teknoloġiku mgħaġġel, bidla demografika u tkabbir sinifikanti fis-settur tas-servizzi, fejn meħtieġ, it-titjib tal-liġi Ewropea tax-xogħol biex jiġi meqjus ir-rekwiżit għaż-żieda fil-flessibilita? mitluba mill-ħaddiema u minn min iħaddem, kif ukoll ix-xewqa għal aktar sigurta? għall-ħaddiema ser jiżguraw li kemm l-intrapriżi kif ukoll l-impjegati huma kapaċi jadattaw b'suċċess, biex b'hekk jissaħħu l-valuri tal-Mudell Soċjali Ewropew mill-ġdid, billi t-tkabbir ekonomiku hu wieħed mill-kundizzjonijiet fundamentali għal tkabbir sostenibbli ta" l-impjiegi, u billi l-politiki soċjali, meta mfassla kif suppost, m'għandhomx jitqiesu bħala spiża, anzi jistgħu jkunu fattur pożittiv fit-tkabbir ekonomiku ta" l-Unjoni Ewropea biex jintlaħqu l-għanijiet ta" l-aġenda ta" Liżbona, billi l-Unjoni Ewropea mhix biss żona ta" kummerċ ħieles imma wkoll komunità ta" valuri komuni u, b'konsegwenza t'hekk, il-liġi tax-xogħol għandha tirrifletti dawn il-valuri, u billi l-prinċipji bażiċi tal-liġi tax-xogħol li żviluppaw fl-Ewropa jibqgħu validi; billi l-liġi tax-xogħol tipprovdi ċertezza legali u protezzjoni għall-ħaddiema u għal min jimpjega permezz ta' leġiżlazzjoni jew ta" ftehim kollettiv, jew ta" kombinazzjoni tat-tnejn, u billi tirregola l-bilanċ ta" poter bejn il-ħaddiema u min jimpjega, u billi s-suċċess ta" kull bidla fil-liġi tax-xogħol ser tkun ikbar jekk il-ħaddiema jħossuhom aktar sikuri u billi s-sigurtà tiddependi wkoll fuq kemm huwa faċli li wieħed isib xogħol ġdid, billi l-moviment ħieles tal-ħaddiema hu wieħed mill-prinċipji fundamentali ta' l-UE kif stipulat fl-Artikolu 39 tat-Trattat tal-KE u billi din il-libertà fundamentali għandha timxi id f'id ma' implimentazzjoni effiċjenti tar-regoli li jiżguraw il-prinċipju ta' ħlas indaqs għall-istess xogħol billi forom ġodda ta" kuntratti li m'humiex standard u ta" kuntratti standard flessibbli (eż. kuntratti għal part-time, kuntratti għal żmien fiss, kuntratti temporanji permezz ta" aġenziji ta" l-impjieg, kuntratti "freelance" rikorrenti u kuntratti ta" proġetti), li wħud minnhom m'humiex ta" natura sikura, illum qed isiru aktar komuni fis-suq tax-xogħol Ewropew, billi forom ta" relazzjonijiet kuntrattwali bħal dawn, jekk akkumpanjati bil-garanziji neċessarji għas-siġurtà ta" l-impjegat, jistgħu jikkontribwixxu sabiex jipprovdu l-adattabilità meħtieġa għan-negozji fil-kuntest internazzjonali ġdid u fl-istess ħin jikkontribwixxu għar-rispons ta" bżonnijiet speċifiċi ta" l-impjegati għal bilanċ differenti bejn il-ħajja personali u familjari, u t-taħriġ professjonali, billi 60% ta" l-impjiegi ġodda li nħolqu fl-Unjoni Ewropea sa mis-sena 2000 huma impjiegi part-time, u billi 68% tal-ħaddiema part-time huma sodisfatti bil-ħinijiet tax-xogħol tagħhom, billi, madankollu, dan il-livell ta" sodisfazzjon huwa marbut sew mal-livell ta' protezzjoni li jingħata lill-ħaddiema part-time permezz tal-liġi tax-xogħol u tas-sigurtà soċjali, billi x-xogħol part-time huwa karatteristika predominanti ta" l-impjieg femminili, peress li ħafna drabi huwa strateġija ta" kompromess li n-nisa jsegwu minħabba n-nuqqas ta" faċilitajiet aċċessibili u li jistgu jintlaqu għall-kura tat-tfal u ta" persuni dipendenti, billi l-leġiżlazzjoni eżistenti tal-KE li tippromwovi l-ugwaljanza bejn is-sessi, sal-ġurnata tal-lum għadha ma laħqitx l-għanijiet tagħha u d-differenza tal-pagi bejn is-sessi u n-nuqqas ta' dispożizzjonijiet rigward ir-rikonċiljazzjoni tax-xogħol mal-ħajja tal-familja, u s-servizzi pubbliċi għall-kura tat-tfal, jibqgħu t-tħassib ewlieni għall-ħaddiema Ewropej, billi l-impjieg temporanju kiber aktar malajr fl-Istati Membri fejn saru ħafna bidliet tar-regoli relevanti biex jiġi inkoraġġut l-impjieg temporanju u billi impjieg li m'huwiex standard jista" jkun ta" benefiċċju jekk jissodisfa ċ-ċirkustanzi ta" ħaddiema u jkun volontarju; imma billi, fil-preżent, ħafna mill-impjiegi li m'humiex standard m'humiex qed jintgħażlu u ħafna ħaddiema qed jaqgħu barra mill-kamp ta' applikazzjoni ta" xogħol fundamentali u ta" drittijiet soċjali, qed jiġi sottovalutat il-prinċipju ta" trattament indaqs, K billi s-servizzi pprovduti minn aġenziji temporanji ġew esklużi mill-ambitu tad-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar servizzi fis-suq intern ĠU L 376, 27.12.2006, p. billi 60% ta" dawk li għamlu arrangamenti kuntrattwali mhux standard fl-1997 kellhom kuntratti standard fl-2003, jindika li wara sitt snin, 40% tal-ħaddiema li m'humiex standard għad ma għandhomx stat ta" impjieg sħiħ wara sitt snin; billi dan jikkonċerna b'mod partikulari liż-żgħażagħ li dejjem aktar qed jidħlu fid-dinja tax-xogħol permezz ta" pożizzjonijiet b'kundizzjonijiet tax-xogħol u soċjali li huma ħafna inqas sikuri mill-medja, u li dejjem aktar qed jirriskjaw li jibqgħu maqbudin fuq l-għatba tas-suq tax-xogħol, billi t-tkabbir riċenti f'kuntratti li m'humiex standard ġab miegħu differenzi fil-kundizzjonijiet tax-xogħol fejn għandhom x'jaqsmu s-saħħa u s-sikurezza li jistgħu jwasslu għal kundizzjonijiet agħar u għal rati oġħla ta" inċidenti, billi, minħabba li l-inugwaljanzi jiġġeneraw spejjeż ekonomiċi diretti u indiretti u – għal kuntrarju – trattament indaqs jiġġenera vantaġġi kompetittivi, l-istabbiliment ta" trattament indaqs jikkostitwixxi kontribuzzjoni strateġika ewlenija għall-iżvilupp soċjali u ekonomiku; billi, barra minn hekk, l-Unjoni Ewropea ma tistax taffordja li tgħaddi mingħajr l-enerġija u l-kapaċità produttiva tan-nisa, li jagħmlu nofs il-popolazzjoni, billi issa n-nisa qed jaffaċċjaw tliet rabtiet, i.e. li jżidu l-parteċipazzjoni tagħhom fis-suq tax-xogħol, li jġibu aktar tfal fid-dinja, u li jieħdu aktar responsabbiltajiet ta" aktar kura fil-familji tagħhom; billi kważi dejjem in-nisa huma meħtieġa jagħmlu l-kompromessi neċessarji biex jakkomodaw ix-xogħol għall-bżonnijiet tal-familja u li jġarrbu livelli għoljin ta" stress u anzjetà minħabba l-kombinazzjoni ta" l-irwoli tax-xogħol u tal-kura tal-familja, billi huwa fatt li mijiet ta" eluf ta" nisa m'għandhom l-ebda għażla oħra ħlief li jaċċettaw kundizzjonijiet irregolari ta" l-impjieg, peress li huma ħaddiema domestiċi barra minn darhom jew peress li jkollhom responsabbiltajiet ta" kura għall-membri anzjani fil-familja, billi ħaddiema li għandhom kuntratti li m'humiex standard jistgħu jkunu f'riskju ogħla mill-kollegi tagħhom f'forom oħra ta" impjieg minħabba nuqqas ta" taħriġ, nuqqas ta" tagħrif dwar ir-riskji u nuqqas ta" kuxjenza dwar id-drittijiet tagħhom, billi l-ħaddiema kollha għandhom jibbenefikaw minn sigurtà u protezzjoni adegwati ta" l-impjieg, indipendentement mill-arrangamenti kuntrattwali tagħhom, billi f'numru ta" Stati Membri n-negozjar kollettiv jgħin lis-suq tax-xogħol jopera b'mod flessibbli u huwa element ewlieni tal-liġi tax-xogħol kif ukoll għodda regolatorja essenzjali; billi l-kundizzjonijiet li jikkonċernaw ir-relazzjonijiet industrijali jridu jiġu rispettati u t-tradizzjonijiet ta" relazzjonijiet industrijali u l-livell ta" sħubija fi trejdjunjin ivarja bejn l-Istati Membri; billi l-Istati Membri għandhom jippromwovu djalogu bejn l-imsieħba soċjali f'kull livell għaliex dan jista' jkun mezz ta" għajnuna effettiv biex isiru r-riformi xierqa fil-liġi tax-xogħol, Billi l-azzjoni fil-livell ta" l-Unjoni Ewropea trid tirrispetta l-kompetenza ta" l-Istati Membri fil-qasam tal-liġi tax-xogħol u tal-prinċipji ta" sussidjarjetà u proporzjonalità; u billi l-Kummissjoni trid tipproponi inizjattivi meta dan huwa kunsidrat neċessarju biex tappoġġja sistema ta" standards soċjali minimi applikabbli madwar l-Unjoni, fuq il-bażi ta" l-acquis Komunitarju, billi sabiex jintlaħqu l-isfidi ekonomiċi attwali, l-Unjoni Ewropea trid tagħmel milli tista" biex tiżgura l-istabilità tas-swieq tax-xogħol ta" l-Istati membri, tagħti rispons għas-sitwazzjonijiet ta" tkeċċija fuq skala kbira ta" ħaddiema żejda f'ċertu setturi u tipprovdi liċ-ċittadini tagħha bl-livell ogħla minn qabel ta" saħħa u ta" sikurezza fuq il-post tax-xogħol, li huwa essenzjali għall-manteniment f'armonija tal-kundizzjonijiet ta" l-għejxien b'dinjità umana b'valuri fundamentali Ewropej, billi l-livell għoli ta' qagħad fl-Ewropa huwa falliment li jitlob għal azzjonijiet li jagħmluha aktar faċli għan-nies li jidħlu fis-suq tax-xogħol, li tiżdied il-mobilità u li l-ħaddiema jiġu megħjuna jbiddlu x-xogħol mingħajr ma jissagrifikaw is-sigurtà; billi l-prijorità għandha tkun li jinħoloq ambjent li jkattar il-ħolqien ta' xogħlijiet ġodda addizzjonali ta' kwalità aħjar; Jilqa' l-approċċ il-ġdid għal-liġi tax-xogħol li għandu l-għan li jkopri lill-ħaddiema kollha irrispettivament mis-sitwazzjoni kuntrattwali tagħhom; Jilqa' id-diskussjonijiet dwar il-bżonn li itjieb il-liġi tax-xogħol sabiex jintlaħqu l-isfidi tas-seklu 21, li jfisser li l-impjegati u min iħaddem jeħtieġu bl-istess mod flessibilita? akbar u l-ħtieġa li tiġi provduta sigurta? akbar minn dik li attwalment hija assoċjata ma' forom ta' xogħol mhux standard, u sabiex tissaħħaħ il-protezzjoni ta' ħaddiema dgħajfin, sabiex jinħolqu iktar impjiegi ta' kwalità aħjar u koeżjoni soċjali ikbar u b'hekk jgħinu sabiex jintlaħqu l-miri ta' l-Istrateġija ta' Liżbona; iqis li t-titjib tal-liġi tax-xogħol għandu jkun konsistenti mal-prinċipji tal-Karta tad-Drittijiet Fundamentali, b'riferenza partikolari għal Titolu IV u għandu jirrispetta u jissalvagwardja l-valuri tal-mudell soċjali Ewropew u tad-drittijiet soċjali stabbiliti; Jilqa' il-varjetà wiesgħa tat-tradizzjonijiet tax-xogħol, tal-kuntratti u tal-mudelli tan-negozju li jeżistu fis-swieq tax-xogħol; Jitlob li jkun hemm arranġamenti kuntrattwali flessibbli u sikuri fil-kuntest ta' l-organizzazzjoni moderna tax-xogħol; Iqis li fost il-prijoritajiet għar-riforma tal-liġi tax-xogħol fl-Istati Membri hemm: l-iffaċilitar tat-tranżizzjoni bejn diversi sitwazzjonijiet ta" xogħol u qgħad; l-assigurazzjoni ta" protezzjoni xierqa għall-ħaddiema f'forom ta' xogħol mhux standard; il-kjarifikazzjoni tas-sitwazzjoni ta' xogħol dipendenti u l-kwistjonijiet mhux ċari bejn impjegati għal rashom u impjegati li għandhom relazzjoni tax-xogħol dipendenti; it-teħid ta' azzjoni kontra xogħol mhux iddikjarat; ; Jenfasizza l-prijorita? soċjali u ekonomika li jkun hemm aktar nies impjegati sabiex l-ekonomija Ewropea tkun tista' tikkompeti globalment u biex twettaq il-wegħdiet tas-sigurtà soċjali; jenfasizza li l-qgħad għoli fl-Ewropa llum idgħajjef il-ġid u l-prosperita? fil-ġejjieni kif ukoll il-kompetittivita? Ewropea, u aktar importanti, joħloq segregazzjoni soċjali Jiddispjaċih madanakollu li l-imsieħba soċjali ma kinux ikkonsultati kif stipulat fl-Artikolu 138 tat-Trattat KE, meta wieħed iqis li l-Green Paper tal-Kummissjoni bit-titolu "Modernizzar tal-liġi tax-xogħol biex tiffaċċa l-isfidi tas-seklu 21"( COM(2006)0708 ) b'mod ċar għandha implikazzjonijiet importanti għall-qasam tal-politika soċjali; Iqis li, jekk il-liġi tax-xogħol għandha tilħaq l-isfidi tas-seklu 21, hija għandha tiffoka l-iktar fuq is-sigurtà tax-xogħol matul il-ħajja ta' ħaddiem milli fuq il-protezzjoni ta' impjiegi partikolari, b'tali mod li jkun eħfef kemm biex wieħed jidħol u kemm biex jibqa' fis-suq tax-xogħol u sabiex persuna tibdel minn sitwazzjoni ta' qgħad għal sitwazzjoni ta' impjieg u minn impjieg għal ieħor permezz ta' l-użu ta' politiki attivi tax-xogħol li jiffukaw kemm fuq l-iżvilupp tal-kapital uman, biex titkabbar l-impjegabilita?, u kemm fuq il-ħolqien ta' klima ta' sostenn għan-negozju kif ukoll fuq it-titjib tal-kwalità ta' l-impjiegi; Iqis li r-relazzjonijiet tax-xogħol li jikkaratterizzaw l-impjieg u l-attività professjonali taċ-ċittadini kienu suġġetti għal tibdiliet kbar matul l-aħħar għaxar snin u jinnota li l-kuntratt "full-time " permanenti huwa l-forma komuni tar-relazzjoni tax-xogħol u għalhekk għandu jidher bħala riferenza għall-applikazzjoni koerenti u konsistenti tal-prinċipju kontra d-diskriminazzjoni; għalhekk jemmen li l-liġi Ewropea tax-xogħol għandha ssaħħaħ tirrikonoxxi l-kuntratti tax-xogħol li huma għal żmien indefinit bħala l-forma ġenerali tax-xogħol li tipprovdi protezzjoni xierqa tas-saħħa u tax-xogħol u li tiżgura r-rispett għad-drittijiet fundamentali; F'dan ir-rigward, jirrikonoxxi l-bżonn sabiex l-arranġamenti tal-ħin tax-xogħol ikunu flessibbli biżżejjed li jissodisfaw il-bżonnijiet kemm ta' l-impjegaturi u kemm ta' l-impjegati sabiex ix-xogħol u l-ħajja tal-familja jkunu bbilanċjati kif ukoll sabiex tkun issalvagwardjata l-kompetittività u sabiex titjieb is-sitwazzjoni tax-xogħol fl-Ewropa, mingħajr ma tkun abbandunata s-saħħa tal-ħaddiema; Ma jaqbel xejn mal-qafas analitiku ppreżentat fil-Green Paper li tgħid li l-kuntratt tax-xogħol standard u mhux definit issa ma għadux applikabbli, li jżid is-segmentazzjoni tas-suq tax-xogħol u d-differenza bejn ħaddiema integrati (insiders) u ħaddiema esklużi (outsiders) u għalhekk għandu jkun meqjus bħala ostakalu għat-tkabbir tax-xogħol u għat-titjib tad-dinamiżmu ekonomiku; Jenfasizza li l-leġiżlazzjoni tax-xogħol hija effiċjenti, ġusta u b'saħħitha biss jekk tkun implimentata mill-Istati Membri kollha, applikata bl-istess mod għal parteċipanti ewlenin kollha u kkontrollata fuq bażi regolari u b'mod effiċjenti; jitlob li fi ħdan l-inizjattiva "Leġiżlazzjoni Aħjar", il-Kummissjoni għandha ssaħħaħ l-irwol tagħha bħala Gwardjana tat-Trattat dwar l-implimentazzjoni tal-leġiżlazzjoni soċjali u tax-xogħol; Jinnota li studji riċenti ta' l-OECD u studji oħra wrew li ma hemm l-ebda evidenza għall-argument li t-tkabbir ta' l-impjiegi jkun iffaċilitat billi titnaqqas il-protezzjoni f'każ ta" tkeċċija mhux ġustifikata u jiddgħajfu l-kuntratti standard tax-xogħol; jinnota li l-eżempju tal-pajjiżi Skandinavi b'mod ċar juri li livell għoli ta' protezzjoni f'każ ta" tkeċċija mhux ġustifikata u ta' l-standards tax-xogħol huwa kompatibbli b'mod sħiħ mat-tkabbir għoli ta' l-impjiegi; Jinnota li ċerti forom ta' kuntratti mhux standard, jiddependi minn kemm huma kbar l-għeruq tagħhom fil-liġi tax-xogħol u tas-sigurtà soċjali, kif ukoll il-provvediment ta' tagħlim tul il-ħajja u l-opportunitajiet ta' taħriġ, jistgħu jikkontribwixxu kemm għat-titjib tal-kompetittività ekonomika ta' l-Unjoni Ewropea u anke sabiex jissodisfaw il-bżonnijiet differenti tal-ħaddiema b'kunsiderazzjoni għall-istadju tal-ħajja li jkunu jinsabu fih il-ħaddiema u l-prospetti ta' xogħol tagħhom; fl-istess ħin jirrikonoxxi li forom ta' xogħol li mhumiex standard imorru id f'id ma' appoġġ għal ħaddiema li jsibu ruħhom f'sitwazzjonijiet ta' tranżizzjoni minn impjieg għall-ieħor, jew minn status ta' xogħol wieħed għall-ieħor; jinnota wkoll li sabiex din it-tranżizzjoni ssir iktar mgħaġġla u sostenibbli, hemm bżonn li tingħata attenzjoni lill-intervent attiv li jippermetti lill-ħaddiema li jkunu reġgħu daħlu fis-suq tax-xogħol sabiex ikunu intitolati għal xi tip ta' appoġġ finanzjarju waqt il-perjodu ta' taħriġ u kwalifikazzjoni mill-ġdid li hu assolutament neċessarju għalihom sabiex isiru impjegabbli; Jenfasizza li l-Green Paper għandha tiffoka fuq il-liġi tax-xogħol innifisha; Jinnota li l-Kummissjoni qed tiffoka fuq il-liġi tax-xogħol individwali u jħeġġeġ lill-Kummissjoni sabiex tippromwovi liġi tax-xogħol kollettiva bħala wieħed mill-mezzi kif iżżid kemm il-flessibilità u kemm is-sigurtà għall-impjegati u l-impjegaturi; Jemmen bi sħiħ li kwalunkwe forma ta' xogħol kemm jekk mhux xogħol standard u kemm jekk hu, għandha jkollha numru ta' drittijiet irrispettivament mill-istejtus speċifiku tax-xogħol li għandhom jinkludu: trattament indaqs, protezzjoni tas-saħħa u s-sikurezza tal-ħaddiema u dispożizzjonijiet dwar il-ħin tax-xogħol/tal-mistrieħ, dritt għall-assoċjazzjoni u r-rappreżentazzjoni, innegozjar kollettiv, azzjoni kollettiva u aċċess għat-taħriġ; fl-istess waqt jenfasizza li dawn l-oqsma għandhom jissaħħu b'mod xieraq fil-livell ta' l-Istati Membri, b'kunsiderazzjoni għat-tradizzjonijiet differenti u ċ-ċirkustanzi soċjali u ekonomiċi f'kull pajjiż; jenfasizza li l-leġiżlazzjoni Ewropea ma tikkontradixxix il-leġiżlazzjoni nazzjonali, iżda għandha tkun ikkunsidrata bħala kumplimentarja; Jinnota li parti fundamentali mil-liġi tax-xogħol f'ħafna Stati Membri u kif imħaddna fit-Trattat, hija d-dritt għal azzjoni industrijali, u li l-Kummissjoni stqarret waqt proċedimenti quddiem il-Qorti tal-Ġustizzja li ċerta forma speċifika ta' xi azzjonijiet kollettivi Nordiċi hija konformi mat-Trattat KE u jitlob lill-Kummissjoni sabiex tosserva ftehimiet kollettivi bħala tip speċifiku tal-liġi tax-xogħol kif rikonoxxut mill-Qorti tal-Ġustizzja; Jitlob li l-ħaddiema kollha jkollhom aċċess għall-istess livell ta' protezzjoni u li ċerti gruppi ma jiġux esklużi awtomatikament mill-iktar livell wiesa' ta' protezzjoni, kif inhu ħafna drabi l-każ bħalissa għall-baħħara, l-ħaddiema fuq bastimenti u l-ħaddiema 'offshore' kif ukoll għall-ħaddiema tat-trasport fit-toroq; jitlob li tiġi applikata leġiżlazzjoni effiċjenti għal kulħadd irrispettivament mill-post fejn jaħdem; Jikkunsidra li piżijiet amministrattivi eċċessivi jistgħu jaqtgħu qalb impjegaturi milli jimpjegaw ħaddiema ġodda anke waqt żminijiet ta' tkabbir ekonomiku, biex b'hekk jeħżienu l-prospetti ta' xogħol u jżommu lura ħaddiema milli jidħlu fis-suq tax-xogħol. Jenfasizza li l-ħolqien ta' impjiegi huwa objettiv Ewropew ta' prijorità skond id-deċiżjonijiet li ttieħdu mill-Kunsill ta' Liżbona fis-sena 2000; Jinnota li t-tkabbir ta' l-ekonomija informali u speċjalment l-isfruttar tax-xogħol ta' ħaddiema mhux irreġistrati u jqis li l-aħjar metodi kif jiġi miġġieled dan il-fenomenu huwa billi tingħata attenzjoni lill-istrumenti u l-mekkaniżmi li jiġġieldu l-isfruttar inklużi iktar infurzar u infurzar aħjar tal-liġi tax-xogħol u l-istandards tax-xogħol, permezz ta' l-iffaċilitar tax-xogħol legali u billi tingħata attenzjoni lid-drittijiet fundamentali tal-ħaddiema; jistieden lill-Istati Membri biex iressqu leġiżlazzjoni li timpedixxi l-isfruttament ta" ħaddiema dgħajfin minn gruppi kriminali u jiffirmaw u jirratifikaw il-Konvenzjoni tan-NU dwar il-Ħarisen tad-Drittijiet tal-Ħaddiema Migranti Kollha u l-Familji tagħhom u jiffirmaw u jirratifikaw il-Konvenzjoni tal-Kunsill ta' l-Ewropa dwar l-Azzjoni kontra t-Traffikar tal-Bnedmin; Jinnota bi tħassib kbir li l-Green Paper, filwaqt illi tirrikonoxxi li l-kundizzjonijiet attwali tas-suq tax-xogħol joħolqu nuqqas ta' ugwaljanza bejn is-sessi, pereżempju f'termini ta' differenzi fis-salarji bejn is-sessi u s-segregazzjoni okkupazzjonali u settorjali, tinjora totalment l-obbligi u r-responsabiltajiet taħt il-Komunikazzjoni tal-Kummissjoni bit-titolu "Il-pjan ta" rotta għall-ugwaljanza bejn in-nisa u l-irġiel" ( COM(2006)0092 ); Jinnota, għal darb'oħra bi tħassib kbir, li l-Green Paper, minkejja li tirrikonoxxi li n-nisa jiffaċċjaw żbilanċ bejn il-ħajja professjonali u l-ħajja privata tagħhom, tinjora l-bżonn urġenti għal azzjoni sabiex jiġu rikonċiljati l-ħajja professjonali u l-ħajja privata flimkien ma' l-isfidi demografiċi, kif inhu meħtieġ biex tkun konformi mal-Patt Ewropew għall-Ugwaljanza bejn is-Sessi u mal-Komunikazzjoni tal-Kummissjoni dwar il-ġejjieni demografiku ta' l-Ewropa ( COM(2006)0571 ); Jilqa' b'sodisfazzjon il-varjetà wiesgħa tat-tradizzjonijiet tax-xogħol, tal-forom kuntrattwali u tal-mudelli tan-negozju li jeżistu fis-swieq tax-xogħol; Jitlob li jkun hemm arranġamenti kuntrattwali flessibbli u sikuri fil-kuntest ta' l-organizzazzjonijiet moderni tax-xogħol; Jenfasizza li l-intrapriżi żgħar u ta' daqs medju (SMEs) huma rikonoxxuti bħala mexxejja ewlenin għall-ħolqien u ż-żieda ta' l-impjiegi fl-Ewropa kif ukoll għall-iżvilupp soċjali u reġjonali; jemmen għalhekk li huwa vitali li jiżdied l-irwol tal-SMEs fil-ħolqien ta' impjiegi żejda billi tittejjeb il-liġi tax-xogħol; Jikkunsidra li sabiex il-liġi tal-Komunità tkun applikata b'mod effettiv, hemm bżonn li jiġu indirizzati n-nuqqasijiet tad-djalogu soċjali attwali f'xi Stati Membri meta wieħed iqis in- nuqqas ta' rappreżentazzjoni tal-ħaddiema f'ċertu setturi, fejn il-parti l-kbira ta' l-attività ekonomika sseħħ mill-SMEs li jħaddmu inqas minn 10 persuni (dan in-nuqqas ta' rappreżentazzjoni jinsab l-iktar f'xi Stati l-Membri ġodda); Josserva li l-istruttura tad-djalogu soċjali attwali ma tinkludix bosta mill-ħaddiema flessibbli li dwarhom kien hemm diskussjoni fil-Green Paper li, la huma persuni li jimpjegaw u lanqas impjegati, u li għandhom jiġu kkonsultati ukoll fi kwalunkwe diskussjoni bejn l-imsieħba soċjali; Jadotta l-għan tal-Kunsill li jimmobilizza r-riżorsi nazzjonali u Komunitarji kollha xierqa biex ikunu żviluppati ħaddiema b'kapaċitajiet, imħarrġin u adattabbli u swieq tax-xogħol li jwieġbu għall-isfidi li joriġinaw minn impatt ikkombinat tal-globalizzazzjoni flimkien mas-soċjetajiet Ewropej li qed jixjieħu; Jinnota li minħabba s-segmentazzjoni tas-suq tax-xogħol, fejn is-sigurtà tax-xogħol hi baxxa u x-xogħol hu iktar instabbli, fil-biċċa l-kbira tal-kuntratti li mhumiex standard, ftit hemm aċċess għall-edukazzjoni u t-taħriġ, għall-pensjonijiet professjonali u għall-iżvilupp professjonali provdut u ġeneralment jinvestu inqas fil-kapital uman; jenfasizza li dan iżid l-insigurtà ekonomika u joħloq oppożizzjoni għat-tibdil u l-globalizzazzjoni b'mod ġenerali; Jinnota li f'ħafna Stati Membri, minħabba li ma teżistix sistema ta' sigurtà soċjali adegwata, huwa impossibbli li wieħed ikollu penzjoni fit-tieni pilastru li twassal għal pressjoni żejda fuq il-pensjoni tax-xjuħija fl-ewwel pilastru; Jemmen li kombinazzjoni tal-motivazzjon individwali, l-appoġġ ta' l-impjegaturi, l-aċċessibilità u d-disponibilità huma l-elementi l-aktar importanti fir-rigward tal-parteċipazzjoni fil-proċess ta" tagħlim ta" tul il-ħajja u jappella għall-iżvilupp tas-settur ta" l-edukazzjoni u l-iskejjel biex jissodisfaw ir-rekwiżiti tas-suq tax-xogħol u l-aspettattivi individwali tal-ħaddiema u ta" min iħaddem; jenfasizza l-bżonn għal rabta xierqa bejn il-karrieri professjonali u s-sillabi ta' l-iskola; Jinnota l-bżonn urġenti li jitjieb il-livell ta' l-edukazzjoni tal-popolazzjoni ta' l-Unjoni Ewropea u jħeġġeġ lill-Kummissjoni, lill-Istati Membri u lill-imsieħba soċjali sabiex jinvestu fit-tagħlim tul il-ħajja u jiżviluppaw il-kapital uman bħala l-iktar mezzi effettivi sabiex tingħeleb il-problema tal-qgħad għal żmien twil li dwarha huwa fl-interess ġenerali li jkun hemm konnessjoni bejn l-iżvilupp ta' ħiliet u l-akkwist ta' kwalifiki, kif jenfasizzaw flimkien l-imsieħba soċjali Ewropej fil-Qafas ta' Azzjoni għall-Iżvilupp ta' Kompetenzi u Kwalifiki għal Tul il-Ħajja ta' l-2006'; Huwa ta' l-opinjoni li r-riforma tal-liġi tax-xogħol għandha tiffaċilita l-investiment ta' kumpaniji fil-ħiliet tal-ħaddiema tagħhom, tistimula lill-ħaddiema sabiex itejbu l-kompetenzi tagħhom u tiggarantixxi l-intervent tas-sistemi tas-sigurtà soċjali sabiex jiżguraw approċċ bħal dan; Jenfasizza l-importanza li naslu għal ċertu grad ta' konsistenza fil-qasam tal-liġi tax-xogħol, li jista' jinkiseb permezz ta' direttivi u ftehimiet kollettivi u l-mod miftuħ ta' koordinazzjoni, iħeġġeġ lill-Kummissjoni sabiex tikkunsidra d-differenzi vasti li jeżistu bejn is-swieq tax-xogħol nazzjonali u l-kompetenza f'dan il-qasam ta' l-Istati Membri iżda jfakkar fil-miri li jinħolqu Ewropa kompetittiva, innovattiva u inklussiva, kif ukoll iktar impjiegi u impjiegi ta' kwalità ogħla; Jistieden lill-Kummissjoni biex tassigura l-kordinazzjoni bejn l-ispettorati nazzjonali ta' l-impjiegi ; jenfasizza l-bżonn għall-Istati Membri sabiex iġibu l-leġiżlazzjoni tas-saħħa u s-sikurezza konformi mal-leġiżlazzjoni tal-Komunità; Jikkunsidra li d-drittijiet ta" ħaddiema transkonfinali jistgħu jkunu protetti b'mod adegwat permezz tal-leġiżlazzjoni rilevanti jekk din tkun implimentata b'mod effettiv, u l-għan li tiġi adottata definizzjoni waħda ta" ħaddiem u ta" persuna li taħdem għal rasha fil-liġi Komunitarja huwa kumpless ħafna minħabba d-differenzi kbar ħafna fit-tradizzjonijiet u fir-realtajiet fl-Istati Membri individwali; fl-istess ħin jikkunsidra li hemm bżonn li jkun hemm inizjattiva mmirata li żżid ċertu livell meħtieġ ta' konverġenza li jiggarantixxi l-implimentazzjoni koerenti u iktar effiċjenti ta' l-acquis tal-Komunità; din il-konverġenza għandha tirrispetta d-drittijiet ta' l-Istati Membri sabiex jiddeterminaw l-eżistenza ta' relazzjoni tax-xogħol; Jirrikonoxxi li dawk li qed jibdew negozju u l-mikro imprendituri jistgħu jkunu ekonomikament dipendenti, jekk inizjalment jipparteċipaw fl-ekonomija bi klijent wieħed; hu ta' l-opinjoni għalhekk li persuni li ġenwinament jaħdmu għal rashom meta jkunu dipendenti fuq klijent wieħed ma għandhomx jiġu mqiegħda f'kategorija terza intermedja bejn persuni li jaħdmu għal rashom u impjegati jew ikklassifikati bħala impjegati; Itenni l-pożizzjoni tal-Parlament, b'konformità mal-linjigwida ta' l-impjiegi stabbiliti mill-Qorti tal-Ġustizzja, skond liema; kwalunkwe definizzjoni ta' ħaddiem għandha tkun ibbażata fuq is-sitwazzjoni de facto tal-post u l-ħin tax-xogħol; Jistieden lill-Istati Membri sabiex jippromwovu l-implimentazzjoni tar-Rakkomandazzjoni ta' l-ILO ta' l-2006 dwar ir-relazzjoni tax-xogħol; Jitlob lill-Istati Membri sabiex jinnotaw li r-Rakkomandazzjoni ta' l-ILO imsemmija hawn tistipula li l-liġi tax-xogħol ma għandhiex tinterferixxi ma' relazzjonijiet kummerċjali ġenwini; Iħeġġeġ sabiex il-metodu miftuħ għall-koordinazzjoni jintuża fl-isfera tal-politika tax-xogħol u fil-politika soċjali bħala strument utli għall-iskambju ta' informazzjoni dwar l-aħjar prattika sabiex isir rispons għall-isfidi konġunti b'mod flessibbli u trasparenti u jikkunsidra l-kundizzjonijet diversi li huma ta" importanza kruċjali għas-swieq tax-xogħol fl-Istati Membri individwali; Jirrakkomanda lill-Istati Membri, lill-Kunsill u lill-Kummissjoni sabiex, fil-qafas tal-metodu miftuħ ta' kordinazzjoni, jagħmlu skambju ta' informazzjoni dwar l-aħjar prattiki rigward l-organizzazzjoni flessibbli tal-ħin tax-xogħol u jikkunsidraw arranġamenti innovattivi tal-ħin tax-xogħol li jilħqu bilanċ tajjeb bejn ix-xogħol u l-ħajja tal-familja; Jistieden lill-Kummissjoni biex tkompli tiġbor u tanalizza informazzjoni dwar is-swieq tax-xogħol nazzjonali sabiex jiġi żgurat li skambji ta" prattika tajba marbuta mal-politiki tax-xogħol imħaddna fl-Istati Membri individwali huma bbażati fuq dejta affidabbli, b'mod partikolari fuq statistika omoġenja u komparabbli; Jistieden lill-Istati Membri biex jirrevedu u jadattaw sistemi ta" siġurtà soċjali u biex jikkumplimentaw politiki attivi tas-suq tax-xogħol, b'mod partikulari t-taħriġ u t-tagħlim tul il-ħajja b'kunsiderazzjoni għar-realtajiet ġodda tax-xogħol li jappoġġjaw tranżizzjonijiet professjonali u (ex 386) id-dħul mill-ġdid fis-suq tax-xogħol biex tiġi evitata dipendenza bla bżonn fuq il-benefiċċji soċjali u fuq ix-xogħol fis-settur informali; Jikkundanna kwalunkwe bdil abbużiv ta" impjieg regolari ma' forom ġodda ta" impjieg mingħajr neċessità ekonomika imperattiva, bl-għan li jimmassimizzaw il-profitti fi żmien ħafna iqsar mis-soltu, b'detriment għall-pubbliku ġenerali, għall-impjegati u għall-kompetituri; jenfasizza li kwalunkwe azzjoni bħal din tkisser il-mudell soċjali Ewropew, għax fl-aħħar mill-aħħar teqred il-kunsens, il-ġustizzja u l-fiduċja bejn min jimpjega u l-impjegati; iħeġġeġ lill-Istati Membri u liż-żewġ naħat ta" l-industrija biex jieħdu azzjoni f'dan ir-rigward sabiex iwaqqfu abbużi bla irresponsabbli; Ifakkar li l-flessigurtà hija definita bħala kombinazzjoni tal-flessibilità u tas-sigurtà fis-suq tax-xogħol b'tali mod li tgħin iż-żieda kemm tal-produttività kif ukoll tal-kwalità tax-xogħlijiet permezz ta" sigurtà garantita, u fl-istess waqt tippermetti l-flessibilità li l-kumpaniji għandhom bżonn biex joħolqu aktar impjiegi bħala rispons għall-bżonnijiet tas-suq li dejjem qed jinbidlu; huwa ta" l-opinjoni li r-rekwiżiti tal-flessibilità u tas-sigurtà m'humiex kontradittorji u jinfurzaw b'mod reċiproku. Jenfasizza li l-flessigurtà tista" tintlaħaq biss permezz ta" liġi tax-xogħol moderna u effettiva li tirrifletti r-realtajiet tax-xogħol li qed jinbidlu; jinnota li negozjati kollettivi u msieħba soċjali b'saħħithom huma parti importanti ta" l-approċċ tal-flessigurtà; madankollu jemmen li hemm diversi mudelli ta" flessigurtà. Jinnota li approċċ komuni għandu jkun ibbażat fuq il-kombinazzjoni tal-kapaċità tal-kumpaniji u tal-ħaddiema li jadattaw b'livell suffiċjenti ta" protezzjoni soċjali, ta" sigurtà soċjali u benefiċċji tal-qgħad, ta" politiki attivi tas-suq tax-xogħol u ta" taħriġ/opportunitajiet ta" tagħlim tul il-ħajja; jikkunsidra li fornimenti mifruxa ta" l-assistenza u aċċess universali għal servizzi bħal ċentri għal kura tat-tfal u ta" persuni dipendenti, għandhom jikkontribwixxu b'mod pożittiv għal dawn l-għanijiet; Jemmen li d-definizzjoni ta" flessigurtà fil-Green Paper tal-Kummissjoni hija wisq ristretta; madankollu jinnota li l-Kummissjoni ser tippubblika komunikazzjoni dwar il-flessigurtà; Jemmen li l-ħaddiema li huma ikbar fl-età għandhom ikunu jistgħu jibqgħu fix-xogħol fuq bażi volontarja u flessibbli, appoġġjati minn taħriġ xieraq u kura tas-saħħa fuq il-post tax-xogħol; jirrimarka l-bżonn urġenti ta' azzjoni pożittiva biex ħaddiema li huma ikbar fl-età jkunu inkoraġġiti jerġgħu jidħlu fis-suq tax-xogħol, u jirrimarka l-bżonn għal aktar flessibilità fl-għażla ta" skemi tal-pensjoni u ta" l-irtirar; Jistieden lill-Kummissjoni u lill-Istati Membri sabiex jirrikonoxxu l-fatt li l-liġi tax-xogħol, għandha influwenza kbira ħafna fuq l-imġiba ta" l-intrapriżi, u li l-kunfidenza ta" l-intrapriżi f'dispożizzjonijiet stabbli, ċari u sodi hija element ewlieni fit-teħid ta' deċiżjonijiet dwar il-ħolqien ta" aktar impjiegi u ta" impjiegi aħjar u għalhekk jistieden lill-Istati Membri biex jimplimentaw u jinfurzaw kif suppost il-leġiżlazzjoni eżistenti kollha tal-KE li taffettwa s-swieq tax-xogħol; Jistieden lill-Istati Membri biex isaħħu d-drittijiet għal-liv tal-ġenituri u għall-fornimenti tas-servizz tal-kura tat-tfal kemm fuq livell nazzjonali kif ukoll fuq livell Ewropew, kemm għan-nisa kif ukoll għall-irġiel; Jilqa" b'sodisfazzjon l-istrateġija mmirata lejn il-ġlieda kontra x-xogħol mhux iddikjarat u l-ekonomija klandestina, li – għalkemm mifruxin fuq gradi li jvarjaw minn Stat Membru għall-ieħor – jagħmlu ħsara lill-ekonomija, iħallu lill-ħaddiema bla protezzjoni, huma ta" ħsara għall-konsumaturi, inaqqsu d-dħul tat-taxxa u jwasslu għal kompetizzjoni inġusta bejn il-kumpaniji; jaqbel ma' l-approċċ tal-Kummissjoni mmirat lejn il-ġlieda kontra x-xogħol mhux iddikjarat permezz ta' koordinazzjoni b'saħħitha bejn l-aġenziji ta' infurzar tal-gvern, l-ispettorati tax-xogħol u/jew trejdjunjins, l-amministrazzjonijiet tas-sigurtà soċjali u l-awtoritajiet tat-taxxi u jitlob lill-Istati Membri biex jużaw metodi innovattivi bbażati fuq indikaturi u punti ta' referenza speċifiċi għas-setturi differenti tan-negozju sabiex jiġġieldu l-erożjoni fiskali; Jistieden Istati Membri u lill-Kummissjoni biex iniedu kampanja ta" informazzjoni mmirata lejn minn jimpjega u lejn l-impjegati biex tiġbed l-attenzjoni lejn ir-regolamenti u r-regoli minimi applikabbli tal-KE u l-effetti ħżiena li xogħol klandestin jista' jkollu fuq is-sistemi nazzjonali tas-sigurtà soċjali, fuq il-finanzi pubbliċi, fuq il-kompetizzjoni ġusta, fuq l-andament ta" l-ekonomija u fuq il-ħaddiema nfushom; Jappella sabiex tingħata attenzjoni speċjali lill-ħaddiema żgħażagħ li huma l-iktar involuti f'xogħol temporanju biex jiżguraw li n-nuqqas ta' esperjenza tagħhom fix-xogħol ma jwassalx għal inċidenti relatati max-xogħol; jinkoraġġixxi lill-Istati Membri sabiex jagħmlu skambju ta" prattika tajba f'dan ir-rigward u jistieden lill-aġenziji ta" l-impjieg temporanju biex iqajmu kuxjenza fost min iħaddem u fost il-ħaddiema żġħażaġħ infushom; Jirrimarka l-irwol ta" l-imsieħba soċjali li jinfurmaw u li jħarrġu lill-ħaddiema u lil min iħaddem bid-drittijiet u l-obbligi tagħhom f'relazzjoni tax-xogħol u dwar l-infurzar tal-liġi eżisenti f'dan il-qasam u għalhekk jistieden lill-Kummisjoni biex tippromwovi appoġġ tekniku għall-imsieħba soċjali u tħeġġiġhom jaqsmu l-għarfien (ex 434) u l-esperjenzi sabiex jittejbu l-kundizzjonijiet tax-xogħol; Jirrimarka l-irwol importanti li għandhom l-imsieħba soċjali li diġà kiseb xi suċċess fir-riforma tas-swieq tax-xogħol, partikolarment permezz tal-konklużjoni ta" ftehimiet dwar liv tal-ġenituri, xogħol part-time u kuntratti għal żmien fiss, kif ukoll 'telework' u tagħlim tul il-ħajja; Jemmen li l-Istati Membri jridu juru li huma lesti għal djalogu miftuħ ma" l-imsieħba soċjali fuq is-suġġett ta" l-immodernizzar tal-liġi dwar ix-xogħol u l-adattament ta" din il-liġi għall-isfidi tas-seklu 21, jikkunsidraw l-argumenti ta" l-imsieħba soċjali u jwieġbu għall-problemi tagħhom; Jemmen li l-Kummissjoni għandha tikkonsulta mhux biss ma' l-imsieħba soċjali stipulati iżda ma' l-organizzazzjonijiet kollha u ma' l-individwi li huma effettwati mil-leġiżlazzjoni dwar l-impjiegi; b'mod partikolari l-SMEs, bħal issa m'humiex rappreżentati biżżejjed fil-proċess ta' konsultazzjoni, l-istess dawk il-ħaddiema li ma jiffurmawx parti minn trejdjunjin; Jirrimarka l-irwol pożittiv tan-negozjati kollettivi korporattivi fil-livell nazzjonali, settorjali u tal-kumpanija fir-relazzjonijiet tax-xogħol u fl-organizzazzjoni tax-xogħol, fiż-żieda tal-produttività ta" kumpaniji u jtejbu l-kundizzjonijiet tax-xogħol, b'hekk jinkoraġġixxu t-tkabbir fil-qasam tax-xogħol, u jirrimarka l-possibilità li jinbidlu l-arranġamenti sabiex jiġi appoġġjat l-irwol tan-negozjati kollettivi u li jsiru negozjati bħal dawn għal soluzzjonijiet qrib il-livell ta" kumpanija li minnhom jibbenefikaw kemm min jimpjega kif ukoll l-impjegati; Jitlob lill-Kummissjoni u lill-Istati Membri fl-ambitu ta' l-inizjattiva dwar "Leġiżlazzjoni aħjar", sabiex jikkoperaw b'mod kostanti ma' l-imsieħba soċjali u fejn ikun xieraq, mar-rappreżentanti ta' entitajiet rilevanti tas-soċjetà ċivili dwar kwalunkwe leġiżlazzjoni fil-liġi tax-xogħol jew fl-oqsma tal-politika soċjali bil-għan li jiġu ssimplifikati l-proċeduri amministrattivi li jiffaċċjaw l-SMEs u intrapriżi ġodda b'mod partikolari sabiex is-sitwazzjoni finanzjarja tagħhom issir aktar faċli sabiex tiżdied il-kompetittività tagħhom għal ħolqien ta' aktar impjiegi; Jenfasizza l-ħtieġa li tiġi regolata u r-responsabilità konġunta u solidali għal intrapriżi ġenerali u prinċipali sabiex jiġu trattati l-abbużi relatati ma' ħaddiema sottokuntrattati jew esternalizzati u sabiex twaqqaf suq trasparenti u kompettittiv għal kumpaniji kollha fuq il-bażi ta' l-istess kundizzjonijiet f'dak li għandu x'jaqsam ma' l-istandards u l-kundizzjonijiet tax-xogħol; b'mod partikolari jistieden lill-Kummissjoni u lill-Istati Membri sabiex jistabbilixxu b'mod ċar min hu responsabbli għall-konformità mal-liġi tax-xogħol u għall-ħlas ta' pagi assoċjati, għall-kontribuzzjonijiet tas-sigurtà soċjali u għat-taxxi f'katina ta' sottokuntratturi; Jesprimi l-konvinzjoni qawwija tiegħu li l-ħolqien ta' impjiegi insikuri u b'salarji baxxi mhux reazzjoni xierqa għall-fenomenu ta' rilokazzjoni li qed jaffetwa iktar u iktar setturi; iqis għall-kuntrarju li huwa l-investiment fir-riċerka, fl-iżvilupp, fit-taħriġ u fit-tagħlim tul il-ħajja li jista' jagħti spinta lis-setturi li bħalissa qed isofru min-nuqqas ta' kompetittività; Jistieden lill-Kummissjoni sabiex tiffaċilita t-twaqqif ta' sistema għas-soluzzjoni ta' tilwim, li tippermetti l-ftehimiet Ewropej bejn imsieħba soċjali sabiex jiżviluppaw fi strument effettiv u flessibbli li jista' jrawwem approċċ regolatorju aktar effettiv fuq livell Ewropew; Jistieden lill-Istati Membri biex ineħħu r-restrizzjonijiet fuq l-aċċess għas-swieq tax-xogħol tagħhom u biex b'hekk tittejjeb il-mobilità fl-UE, u b'hekk il-miri tas-suq uniku u ta' l-Istrateġija ta' Liżbona jkunu jistgħu jintlaħqu iktar malajr u mingħajr problemi; Jagħti istruzzjonijiet lill-President tiegħu sabiex jgħaddi din ir-riżoluzzjoni tal-Parlament lill-Kunsill u lill-Kummissjoni, u lill-Parlamenti ta' l-Istati Membri u tal-pajjiżi kandidati;
Extracted from 14835107__TA__P6-TA-2007-0339__MT.txt